Държавен вестник, бр. 8, 2012 г., стр. 59

БРОЙ  8	
Д Ъ Р Ж А В Е Н  В Е С Т Н И К 	
СТР.  59  
§ 2. Тази наредба се издава на основание 
чл. 17, т. 3 във връзка с чл. 16, т. 7 от Закона 
за народната просвета и отменя Наредба № 19 
от 2006 г. за придобиване на квалификация по 
професия „Монтьор на подемно-транспортна 
техника“ (ДВ, бр. 20 от 2007 г.). 
§ 3. Наредбата влиза в сила от деня на 
обнародването є в „Държавен вестник“.
Министър: Сергей Игнатов
Приложение
към чл. 2 
Държавно образователно изискване за придо­
биване на квалификация по професията „Мон­
тьор на подемно-транспортна техника“
Професионално направление:
525
Моторни превозни средства, кораби и 
въздухоплавателни средства
Наименование на професията:
525060
Монтьор на подемно-транспортна 
техника
Специалности:
Степен на про­
ф е с и о н а л н а 
квалификация:
5250601
Подемно-транспортна 
техника, монтирана 
на пътни транспортни 
средства
Втора
5250602
Подемно-транспортна 
техника с електрозад­
вижване
Втора
5250603
Пристанищна меха­
низация
Втора
1. Входни характеристики 
1.1. Изисквания за входящо минимално 
образователно равнище за ученици и за лица, 
навършили 16 години 
За придобиване на втора степен на професи­
онална квалификация по професията „Монтьор 
на подемно-транспортна техника“ от Списъка 
на професиите за професионално образование 
и обучение по чл. 6, ал. 1 ЗПОО (утвърден от 
министъра на образованието, младежта и нау­
ката със Заповед № РД-09-413 от 12.05.2003 г., 
посл. изм. и доп. със Заповед № РД-09-748 от 
13.06.2011 г.) входящото минимално образова­
телно равнище е:
– за ученици – завършено основно образова­
ние или завършен клас от средното образование 
при срок на обучението до 4 години (рамкова 
програма Б) или завършено основно образова­
ние при срок на обучението 4 години (рамкова 
програма В);
– за лица, навършили 16 години – завършен 
клас от средното образование или завършено 
средно образование при срок на обучението 1 
година (рамкова програма Б) или завършено 
основно образование при срок на обучението 4 
години (рамкова програма В).
1.2. Изисквания за входящо квалификационно 
равнище или професионален опит
За обучение по професията „Монтьор на по­
демно-транспортна техника“ с придобиване на 
втора степен на професионална квалификация 
не се изисква кандидатите да притежават по-
ниска степен на професионална квалификация 
или професионален опит. 
За лица с професионален опит по професията 
може да се организира надграждащо обучение. 
Съдържанието на обучението се определя след 
сравнение на компетенциите и резултатите от 
ученето, описани в Държавното образователно 
изискване (ДОИ) за придобиване на квалифи­
кация по професията. 
2. Описание на професията
2.1. Трудови дейности, отговорности, лич­
ностни качества, особености на условията на 
труд, оборудване и инструменти, изисквания 
за упражняване на професията, определени в 
законови и подзаконови актове (здравословно 
състояние, правоспособност и др.)
Монтьорът на подемно-транспортна техника 
извършва техническо обслужване и ремонт на 
подемно-транспортна техника – демонтира и 
монтира всички възли и агрегати, отстранява 
повреди и открива причините за тях, извършва 
следремонтни изпитания на подемно-транспортна 
техника, транспортира и работи с тази техника в 
зависимост от притежаваните правоспособности.
Монтьорът спазва инструкциите за техническо 
обслужване и ремонт на подемно-транспортна 
техника и за качественото извършване на опера­
циите, носи отговорност за продължителната и 
безопасна експлоатация на техниката. По време 
на работа с подемно-транспортна техника той 
трябва да следи периодично експлоатационните 
параметри, за да не се допусне авария. Отговаря 
за собствената си безопасност и тази на лицата, 
които могат да пострадат от неговите действия. 
Лицата, упражняващи тази професия, трябва 
да имат технически усет и способности, профе­
сионализъм, издръжливост на напрегната работа 
и стрес, прецизност, съобразителност.
Условията на труд са с нарушени санитарно-
хигиенни норми на работната среда и зависят от 
вида на дейността, която се извършва, от мес­
тонахождението на машината и възможностите 
на фирмата. Работното място може да бъде в 
стационарни ремонтни помещения или в под­
вижни работилници на обекта, където работи 
подемно-транспортната техника. В зависимост 
от вида и конструктивните особености на ма­
шината работното място на машиниста (водача) 
е разположено върху нея (без или с кабина) или 
се управлява дистанционно. Работната пло­
щадка може да бъде на открито или в закрити 
помещения. Някои видове подемно-транспортна 
техника работят с по-малка интензивност при 
зимни условия. 
Лицата, упражняващи професията (монтьори 
или машинисти), по-често работят през деня, 
на едносменен или двусменен режим на работа 
или при ненормиран работен ден. Задължително 
е осигуряването на здравословни и безопасни 
условия на труд.